— Гадоў 6—8 назад на пасады выхавальнікаў студэнты ўладкоўваліся рэдка, — гаворыць Вольга Аляксееўна. — Сёння ж з іх дапамогай мы ўсё часцей вырашаем кадравыя праблемы. У калектыве цэнтра побач з маладымі спецыялістамі (а іх каля 40 працэнтаў) працуюць вопытныя педагогі, якія з’яўляюцца своеасаблівай лакмусавай паперкай для ініцыятыў і ідэй моладзі. Ніякіх перашкод для іх уладкавання ў цэнтр няма. Рэалізаваць свае таленты і здольнасці можа кожны супрацоўнік установы. І ўсе стараюцца! Удзельнічаюць у метадычных аб’яднаннях, прымяняюць сучасныя педагагічныя тэхналогіі і заахвочваюцца, у тым ліку матэрыяльна, праз даплаты і прэміі.